polyglot-tagger/wikipedia-language-snippets-filtered huggingface dataset:
Ëm den 1. Mee ass dann den "Dag am Mee" , wou zanter 2003 Lëtzebuerger Studente vu Karlsruhe, Oochen, Stroossbuerg, Freibuerg, Kaiserslautern an Heidelbierg bei enger "Activité Intercercle" vum Allerfeinsten am Foussball, Beachvolley souwéi an engem Quiz géinteneen untrieden.
Wärend den Duerchmiesser vum helle bannenzegen Deel mat ongeféier 20 Bousekonnen e ganz klengen Deel anhëllt, existéiert ëm den Niwwel och ee 6,4 Bouminutte groussen Halo, dee vu sengem ale Stär ausgestouss gouf, wéi hien nach e roude Ris war.
Publikatiounen iwwer d'Erhale vu Buergen a follgende Serien: Burgen und Schlösser; Denkmalpflege in Rheinland-Pfalz; ARX Castellum; Hémecht; Cahiers de Bourscheid; Bulletins de l'institut international des châteaux historiques; Châteaux forts; Ville et forteresse.
Et ass awer och interessant, ee Saz vum E. Morin hei ze zitéieren, wat zum bessere Verständnes vun der Problematik bäidréit: "D'Wëssenschaft ass wéi ee Véierbeener, dee seng véier Patte gebraucht, den Empirismus, de Verstand, d'Virstellungskraft an d'Kontroll.
De Jean-Claude Brialy, gebuer den 30. Mäerz 1933 zu Sour El Ghozlane deemools Aumale an Algerien a gestuerwen den 30. Mee 2007 zu Monthyon, war e franséische Schauspiller, Regisseur, Dréibuchauteur, Schrëftsteller a Restaurantsproprietär.
1946 koum en an de Prytanée national militaire vu La Flèche an der Sarthe, éier d'Famill op Saint-Étienne geplënnert ass. Säi Baccalauréat huet e schliisslech am Collège Episcopal Saint-Etienne zu Stroossbuerg gemaach, wou e niewelaanscht Coursen als Acteur besicht huet.
En agefrääste Schlitz oder ee Bannesechskant um "Kapp" vun der Muff erlaabt et, mat Hëllef vun engem Tournevis oder engem Inbusschlëssel, d'Muff an e virgebuert Saklach komplett eranzedréien, sou datt se d'Roll vun enger Schrauwemudder iwwerhuele kann.
Dem Michel Vovelle no hu 1791 knapps 0 - 35 % vun de Paschtéier an der Loire-Inférieure an an der Vendée en Eed op d'Konstitutioun geleescht, vis-à-vis vu 35 - 55 % an der Maine-et-Loire a 75 - 100 % an den Deux-Sèvres.
D'Relioun vun de Bauere vum Westen, wéi a villen anere Géigenden, war eng propitiatoire Relioun (fir ze versécheren, datt op de Felder genuch gewuess ass, d'Fruuchtbarkeet vum Véi, d'Bestietnes, d'Gebuert vun engem Kand, asw.), déi de Kalenner organiséiert huet, déi hir speziell Helleg hat, hir Kapellen, hir Ritualer.
Am Géigesaz zu allen anere grousse Mounde vun de Planéiten am Sonnesystem leeft hie retrograd ëm den Neptun a kënnt deem lues a lues op enger Spiralbunn ëmmer méi no. Dem Neptun säin zweete Begleeder den Nereid huet eng vun den exzentreschsten Ëmlafbunne vun alle Mounden am Sonnesystem.
Unzeechen op onvollstänneg Rankbéi goufe Mëtt vun den 1980er Jore fonnt, wéi Observatioune vun enger Stärebedeckung duerch den Neptun zousätzlech Verdäischterunge virun an no der Bedeckung vum Stär duerch de Planéit gewisen hunn.
Dat Däitscht Keeserräich huet deemgeméiss den "däitsch"-sproochegen Deel vun Elsass-Loutrengen kritt plus déi romanesch Festungsstad Metz, Frankräich huet de frankophonen Deel vu Loutrengen an de südwestleche Wutz vum elsässeschen Haut-Rhin, ronderëm d'Stad Belfort behalen, deen domat vum Rescht vum Elsass getrennt gouf.
Nodeem hien zum Strategos gewielt gi war, huet den Themistokles déi athenesch Flott an der Schluecht vu Salamis am Joer 480 v. Chr. erfollegräich géint d'Perser ënner dem Xerxes I. gefouert, deem seng Schëffer hien an d'Enkt vu Salamis gelackelt huet, wou si nëmmen nach schwéier manövréiere konnten.
De Conseil des Cinq-Cents war eng legislativ franséisch Versammlung déi, zesumme mam Conseil des Anciens duerch d' Constitutioun vum Joer III an d'Liewe geruff gi war, déi am August 1795 vun der Convention thermidorienne ugeholl gi war, an den 23. September 1795 applizéiert gouf.
D'Melanie Thornton huet 1994 zesumme mat dem Rapper Lane McCray als Eurodance-Formatioun La Bouche d'Lidd Sweet Dreams erausbruecht, mat deem déi zwee déi éischt Plaz an Italien erreecht hunn, an och an deenen aneren europäesche Länner an d'Top 10 geklomme sinn.
Siwen aner Singelen, Falling in Love, Bolingo, S.O.S., an zwéin Albumen, All Mixed Up, A Moment Of Love, méi spéit huet d'Melanie Thornton sech entscheet eng Solo-Carrière unzefänken, well de Succès trotz 10 Millioune weltwäit verkaaften Disken ëmmer méi kleng ginn ass.
Wann d'Versammlung sech eens war, datt en Ostrakismos noutwenneg war, huet sech d'Ekklesia an der Prytaneia drop nacheemol versammelt, an all Bierger dee wiele wollt, huet en Numm op eng Tounschierbel geschriwwen, vun deem hien iwwerzeegt war, et wir besser fir Athen, wann dës Persoun verbannt géif ginn.
D'graphologesch Analys vun enger honnert Ostraka, déi op der Agora fonnt goufen, hu gewisen, datt fir eng Wal knapps 10 verschidde Schrëften nozeweise waren: dëst gëllt als Beweis dofir, datt d'Schierbele schonn am Viraus preparéiert goufen, a vun de Fraktiounen un hir Clientèle weidergereecht goufen.
A sengem Follgewierk Scènes de la vie des peintres des écoles flamandes et hollandaises kënnt dem Madou seng Virléift fir historesch Rekonstruktiounen zum Virschäin, déi sech vun do un och a senge Biller bemierkbar maachen, déi Genreszeenen aus dem 18. Joerhonnert duerstellen.
Zu där Zäit gouf och gär behaapt, datt de Maupeou u seng Nominatioun duerch de Choiseul komm ass. Et ass kloer, datt dësen, deen e groussen Afloss op de Kinnek hat, sech net géint de Maupeou gestallt huet, mä et ass net bewisen, datt hie sech besonnesch fir hien agesat hätt.
An enger éischter Zäit huet sech de Maupeou un eng moderéiert Linn gehalen, déi gutt bei de Choiseul gepasst huet, an dat an der grousser Affär vun dëser Zäit: der Fronde parlementaire, a besonnesch der Affär La Chalotais, déi am Parlament vun der Bretagne fir Onroue gesuergt huet.
Wéi de Kanzler Guillaume de Lamoignon de Blancmesnil de 14. September 1768 demissionéiert huet, gouf beschloss datt de Maupeou säin Nofollger géif ginn, mä datt dësen awer säin Amt net géif untrieden, mä mam Prestigetitel Chancelier de France a Pensioun géif goen.
De René Nicolas Charles Augustin de Maupeou, Marquis vu Morangles a Bully, Vicomte vu Bruyères-sur-Oise, war e franséische Magistrat a Politiker, deen de 25. Februar 1714 zu Montpellier op d'Welt komm ass, an den 29. Juli 1792 zu Thuit gestuerwen ass.
Wann an engem allgemeng himmelsmechaneschen Zesummenhang vun den Apside vun enger Bunn rieds geet, ouni datt e bestëmmten Zentralkierper spezifizéiert soll ginn, da kënne s'och als Perizentrum an Apozentrum, awer och als Perifokus an Apofokus bezeechent ginn.
Hien inspiréiert sech, no eegenen Aussoen, beim J. S. Bach , beim Louis Vierne , beim Claude Debussy , beim Maurice Ravel , mä haaptsächlech awer bei de gregorianesche Choräl a bei der Liturgie allgemeng, déi hien dagdeeglech a senger Abtei erlieft an déi ëmmer d'Basis vu sengem Komponéieren an d'Haaptquell vu senger Inspiratioun bleiwen.
No senger Priisterwei, vun 1926 bis 1931, studéiert hien Uergel beim Albert Leblanc, deemolegen Organist vun der Kathedral vu Lëtzebuerg, a virun allem beim Augustin Pierson , deemools Organist vun der Kathedral St. Louis vu Versailles, wou e virun allem un de J. S. Bach an un de Louis Vierne erugefouert gëtt.
Dësen ënnersträicht an engem Noruff, datt de Benoit net just musikalesch a liturgesch intresséiert ass, mä doriwwer eraus eng grouss Léift zur Déieren- a Planzewelt huet, gär an de Bësch geet fir Champignonen ze sammelen oder Déieren z'observéieren , mat enger spezieller Virléift fir suppeg Gebidder, an och eng kleng Meteosstatioun bedreift.
Vum Stärebild Cygnus kommend, zitt sech d'Band vun der Mëllechstrooss duerch den Aadler, a weider zum Sagittarius, wou de Galakteschen Zentrum vun eiser Galaxis ass. Wann ee mam Teleskop duerch d'Stärebiller sträift, erkennt een interessant Strukturen, hell an donkel Gebidder, an der Mëllechstrooss.
Den Danilko huet se uganks fir seng kleng Sketchoptrëtter erfonnt, mat deenen e praktesch iwwerall an de Länner vun der fréierer Sowjetunioun opgetratt ass. 1997 war de Personnage du fir d'éischt an der ukrainescher Televisioun, als Kaartepëtzerin an der Kaméidisserie "SW-Show" .
D'Stéck fänkt mat engem Monolog vum Chouerféierer un, deen als Vertrieder vun de perseschen Adelege ausféierlech erzielt, wéi sech déi gewalteg Arméi vum Perserkinnek Xerxes I. op de Wee a Griicheland gemaach huet, fir d'Néierlag vu sengem Papp Dareios I. bei Marathon ze sühnen, an déi griichesch Stied sengem Räich unzeschléissen.
Doropshi fält de Rescht vum Chouer an, an erzielt weider, mä net nëmme vun den éischte Victoire, mä och vun der Victoire iwwer d'Mier selwer - gemengt ass domat de Bau vun der Bréck iwwer den Hellespont, deen d'Äerddeeler Asien an Europa vunenaner trennt.
D'Tragedie D'Perser gëllt trotz dem oppene Stolz iwwer d'Victoire als Beispill dofir, wéi och deen am Triumph geschloene Feind net erofgesat gi muss, mä duerch eng Spigelung vun der "Géigesäit" an der ganzer Tragik vu senger Néierlag ka gekuckt ginn.
D'Stéck gouf 472 v. Chr. fir d'éischt Kéier opgefouert an zielt als eelsten Drama vun der Welt, wat nach erhalen ass. An D'Perser geet et ëm den Ënnergang vun der persescher Flott an der Schluecht vu Salamis aus der fiktiver Siicht vum persesche Kinnekshaff.
Zanter enger Dose Jore waren e puer Sammler am Gaang Policesaachen zesummenzedroen, an nodeem den 1. Januar 2000 déi lëtzebuergesch Gendarmerie grand-ducale mat der Police fusionéiert hat, gouf sech Gedanke gemaach, fir d'Material vun den zwéi Corpsen ze versuergen.
Fir d'Soap Lignes de vie huet si am Summer 2012 zesumme mam Julien Voulzy d'Titellidd C'est l'amour mon amour opgeholl, éier hire véierte Studiosalbum Amuse bouches am Juni 2013 verëffentlecht ginn ass. Déi éischt Single Comment t'appelles-tu ce matin?
Méi rezent huet de Jean-Clément Martin geschriwwen datt, wann d'Baueren zu der Géigerevolutioun iwwergaange sinn, sou war dat aus verschiddene Grënn jee no Provënz, mä si haten alleguer eppes gemeinsam: d'Schlagwierder "reliéis Uerdnung" a "kommunautär Verdeedegung".
Dës Uerdnungsbegrëffer koumen duerch d'Laascht vun de Steieren an dem Fermage, der Verschlëmmerung vun de Konditioune fir d'Métayers, an dem Fakt, datt et de klenge ruralen Eliten net méiglech war, sech Biens nationaux ze kafen, well d'Bierger aus de Stied alles fir sech geholl hunn.
Um Ufank vun den 1950er Joren huet de Marcel Faucheux gesot, déi déif Ursaache géife wäit iwwer d'Zivilkonstitutioun vum Klerus, d'Hiriichtung vum Louis XVI. oder d'Levée en masse erausgeoen, an datt dës Ursaache mam « Paupérisme vendéen » wéi hien et nennt, zesummegehaangen hunn.
D'Revolutioun konnt d'Hoffnungen, déi an d'Generalstänn gesat goufen, net erfëllen: d'Métayers, déi majoritär an der Vendée waren, hunn net vun der Abolitioun vun den Härerechter profitéiert, déi een zeréckkafe konnt , a vun de Biens nationaux hunn haaptsächlech d'Bourgeoisie an d'Händler profitéiert.
De Soboul konsidéiert « le caractère simultané du soulèvement autorise à penser qu'il fut concerté », an erkläert datt d'Baueren « n'étaient ni royalistes, ni partisans de l'Ancien Régime » an datt den Adel an enger éischter Phas iwwerrascht war, éier d'Aristokraten dësen Opstand fir sech ausgenotzt hunn.
Dës Wierker goufe vun den Aarbechte vum US-amerikanesche Soziolog Charles Tilly confirméiert, fir deen den Opschwong vun de franséische Stied am 18. Joerhonnert an hir wirtschaftlech Aggresivitéit zesumme mat hirer Tendenz, d'lokal Politik u sech ze rappen, zu Resistenze bei der Landbevëlkerung gefouert huet, vun deenen de Krich an der Vendée d'Spëtzt war.
Royalistesch Aktivisten, déi zu der ländlecher Elite gezielt hunn, hu sech den éische Revolten zwar ugeschloss, mä waren awer éischter a klenger Zuel ze fannen; den Adel vun der Géigerevolutioun huet sech wéineg mam Mouvement beschäftegt, am Mäerz 1793 waren d'Baueren net wierklech organiséiert an schlecht bewaffent.
Ausser der Thees vun engem "Komplott" tëscht Klerus an Adel stellt deJean-Clément Martin zesumme mam Roger Dupuy och den Antagonismus « Stad - Land » a Fro, an den Ënnerscheed an der Natur vun den Urspréng vun der Chouannerie an de Grënn vum Krich an der Vendée.
De Paul Bois huet d'Fro verdéift, wéi e sech op Etüd vun der Sarthe baséiert huet, a besonnesch den Haass tëscht de Baueren an de Bierger ervirgehuewen, deen op e grousse Gruef tëscht Land- a Stadbevëlkerung hiweist, a scho virun der Revolutioun ze fanne war.
D'Ugrëffswaffe waren eng Stousslanz mat enger Spëtzt aus Stol (am 7. an am 6. Joerhonnert gouf dës zum Deel duerch e méi kuerze Speer ergänzt) an e Schwäert fir de Fall, datt d'Lanz am Nokampf gebrach ass. D'Lanz war ëm déi 2 Meter laang, de Speer ëm déi 1,5 Meter.
D'Kinnigin wollt d'Erniddregungen, déi si an hir Famill zanter der gezwongener Iwwersidlung an d'Tuileries ze spiere kruten, net méi erdroen, an huet gehofft aus der Sécherheet a Fräiheet vum Exil an den Éisträicheschen Nidderlanden géint d'Revolutioun virzegoen.
De Louis XVI. huet seng Meenung eréischt geännert, wéi d'Assemblée nationale an d'Paräisser Bevëlkerung, aus Angscht de Kinnek kéint sech duerch d'Bascht maachen, den 18. Abrëll den Ouschterausflug vun der kinneklecher Famill op Saint-Cloud verhënnert hunn.
Et gouf geplangt, datt sech d'kinneklech Famill bei enger Flucht net trenne géif, wéi et ouni Zweiwel méi sécher gewiescht wier, mä zesummen an enger Kutsch an eng Stad no bei der Grenz fuere géif, an nëmmen an engem groussen Noutfall iwwer d'Grenz an d'Éisträichesch Néierlänner géif eriwwergoen.
Well zu dësem Zäitpunkt keen eng Alternativ zu der geplangter Aféierung vun enger konstitutioneller Monarchie an der Constitutioun vu 1791 gesinn huet, hu sech d'Deputéiert vun der Assemblée nationale drop gëeenegt, datt de Kinnek "entfouert" gi war, an hunn him säin Amt gelooss.
Ouni op Verstäerkung ze waarden, huet de Westermann seng Kavaléier zweemol am Süde vu Laval géint d'Vendéens geschéckt, mä ouni Erfolleg ; déi zweet Kéier huet d'Flucht vun de Männer vum Westermann bei den 30.000 Männer vum Kléber déi zu Château-Gontier stationéiert waren, Panik ausgeléist, an hien huet sech bis zu der Loire zeréckgezunn.
Ëm déi 4.000 Männer konnte flüchten, éier d'Totalitéit vun de Bleus iwwer d'Loire komm war, an hu sech an de Bëschter vum Maine, der Haute-Bretagne an dem Morbihan verstoppt, a sech a klenge Banden, déi vun enger Partie vun der lokaler Bevëlkerung ënnerstëtzt goufen, zu enger permanenter Guerilla entwéckelt.
Den Ufank vum Syndikat, grad wéi den Akronym SIDOR, ginn zeréck op de groussherzogleche Beschloss vum 18. Juni 1971 autorisant la création du Syndicat intercommunal pour la construction, l'exploitation et l'entretien d'une installation destinée à la destruction des ordures des communes des cantons de Luxembourg, d'Esch et de Capellen.
Aus gesondheetleche Grënn huet de Camille Polfer säi Mandat néiergeluecht a seng Duechter Lydie huet de Buergermeeschterposten ugeholl; de Jean Hamilius krut e Posten als Schäffen ugebueden deen hien awer net ugeholl huet; hie blouf Conseiller am Gemengerot vun der Stad.
Enn vun den 1950er Jore war de Jean Hamilius eng kuerz Zäit Member vum Verwaltungsrot vun der nei gegrënnter Luxair wou hie sech mam Jean Dupong dofir agesat huet, datt d'Gesellschaft – déi dunn nach kee Fliger hat – sech fir de Fokker 27 Friendship decidéiert huet.
Hien hat 13 Joer wéi d'Wehrmacht an d'Stad Lëtzebuerg amarschéiert ass; mat ongeféier 16 Joer gouf hien zesumme mat senge Klassekomerode bei d'Heimatflak agezunn, enger Unitéit déi ënner dem däitsche Besatzer aus ganze Klasse vu Studente bestanen huet, déi als "Luftwaffenhelfer" an der Fligerofwier hu missen hëllefen.
Wann et fir deen een e Luxus ass, iwwerhaapt Zougank zu engem eegenen Telefon ze hunn, ass Luxus fir en Aneren en Handy mat deene leschte technesche Schikanen, a fir en Drëtte gëllt et als Luxus, dat Dénge fir eng bestëmmt Zäit net musse bei sech ze hunn an ëmmer erreecht kënnen ze ginn.
An der Regierung duerno, där vum Loutsch war de Leclère net mat dobäi, mä den 22. Dezember 1916 gouf en nees Minister: De Michel Welter hat missen als Minister fir Landwirtschaft, Handel an Industrie zerécktrieden, a sou huet de Leclère seng Plaz an der Regierung Thorn iwwerholl.
"Le dernier du mois de juillet 1789 jour de vendredi à dix heures du soir, il y eut dans la parroisse grande alerte occasionnée par la peur des Anglois avec lesquels nous étions en paix, et qu'on disoit être au nombre de dix mille hommes, tantôt au bois du Feuga, tantôt à St-Pastou, à Clairac, à Lacépède et ailleurs.
Iwwerall a Frankräich koum et zu Opstänn, Attentater, a Bränn: zu Marseille, zu Lyon, zu Grenobel, zu Stroossbuerg, zu Rennes, zu Saint-Malo, zu Le Havre, zu Dijon, mä och an de klengen Dierfer um Land, wéi zum Beispill am Mâconnais, wou d'Proprietéite vun de Grondhäre vun de Baueren zerstéiert goufen.
Zu Ruffec huet sech d'"Angscht" zum Beispill séier verbreet: lass goung et den 28. Juli 1789 a vu Ruffec aus weider an den Norden op Civray a Châtellerault, am Westen op Saintes, am Osten op Confolens a Montluçon, an am Süde Richtung Angoulême, Limoges, Cahors, Brive , Montauban , Toulouse a Rodez , Lombez , Pamiers, Saint-Girons, Saint-Gaudens , Foix an Tarbes .
D'Hoffnungen datt den neie Veräi spilleresch gestäerkt an d'Championat géif goen an d'Relève vu Rapid Neiduerf vun aus de fréien 1980er Joren iwwerhuele kéint, sinn direkt an der éischter Saison enttäuscht ginn; 1987 ass d'éischt Ekipp an d'zweet Divisioun gefall.
De Veräi gouf de 26. Mäerz 2004 als FC RM Hamm gegrënnt an ass d'Resultat vun der Fusioun tëscht de Stater Clibb FC Hamm 37 an FC RM 86. D'historesch Wuerzele vum Veräi leien am Oste vun der Stad, de Quartieren Cents, Hamm, Neiduerf an a Clausen.
Den Ichirō Mizuki, op Japanesch Mizuki Ichirō, gebuer de 7. Januar 1948 zu Tokio, ass e japanesche Popsänger a Schauspiller fir Anime a Tokusatsu, deen duerch Stécker wéi Mazinger Z, Ore wa Great Mazinger, Koutetsu Jeeg no Uta, Combattler V no Theme a Captain Harlock bekannt gouf.
De Johann Gottfried Tulla, deen d'Rheinbegradigung geplangt hat, war ee vun de Grënnungsmemberen an zu de Geléierten, déi hei am 19. Joerhonnert enseignéiert hunn, gehéieren ënner anerem de Redtenbacher, den Engler, de Bunte, de Grashof oder de Weltzien.
An de 60er Jore vum 19. Joerhonnert huet d'Industrie sech ëmmer méi zu Karlsruhe ugesidelt a mat der Héichindustrialiséierong no der Reichsgründung 1871 war d'badesch Residenzstad vun enger staarker gesellschaftlecher a wirtschaftlecher Dynamik matgerappt ginn.
Den Antiochos III. war deen, deen am Meeschten tëscht Syrien, Egypten, Mesopotamien, Persien, de Grënze vun Indien, Klengasien a Griicheland hin an hier gefuer ass, bis hie bei Susa 187 v. Chr. gestuerwen ass. Fir d'Arméien an de Bau vun neie Stied ze finanzéieren, hunn d'Kinneken eng zolidd Administratioun virun allem am Beräich vun de Steiere gebraucht.
Sou war et och wichteg, bis op Makedonien, wou d'Monarchie eng al Institutioun war, fir sech Ideologien opzebauen, fir d'Dominatioun vu makedoneschen a griicheschen Dynastien iwwer Vëlker, déi näischt mat dëser Zivilisatioun ze dinn haten, ze rechtfäerdegen.
Dat heescht datt de Kinnek dee war, deen duerch seng eege Leeschtungen, déi meeschtens militäresch waren, a säi Behuelen, un den Titel Basileus komm ass. Sou war eng militäresch Victoire dacks de legitimen Akt, fir op den Troun ze kommen, an iwwer eng Provënz oder e Staat ze herrschen.
D'Konsequenz dovun, déi et schonn zu der Zäit vum Alexander gouf, war d'Divinatioun zu Liefzäite vun enger grousser Partie vun den Herrscher, an d'Sujeten hunn hirem Kinnek kultesch Éiere missen erweisen, genee wéi autonom oder onofhängeg Poleis, deenen hie gehollef hat.
Den NGC 604 läit an engem Spiralarm vun der Galaxis M33, déi och als "Dräiecksniwwel" bekannt ass. Mat enger Distanz vun 2,8 Millioune Liichtjoer ass eis den M33 zimmlech no; si ass e Member vun der Lokaler Grupp, där och eis Mëllechstrooss ugehéiert.
De Rechnungshaff huet deemools och virgeschloen, datt de Verkéiersverbond déi néideg finanziell Mëttelen an d'Personal soll kréie fir e Cahier des charges opzestelle mam Zil fir d'Gestioun an d'Exploitatioun vun engem elektroneschen Tarifsystem a privater Hand z'organiséieren a fir eng Soumissioun an deem Sënn ze lancéieren.
Signatairë vun den Dokumenter waren de Premierminister Jean-Claude Juncker, de Ministerpresident Peter Müller an d'Landrätin vum Kreis Merzig-Wadern, Daniela Schlegel-Friedrich, d' Educatiounsministesch Mady Delvaux-Stehres an de Minister für Bildung, Kultur und Wissenschaft Jürgen Schreier.
Den Deutsch-Luxemburgisches Schengen-Lyzeum Perl oder Lycée germano-luxembourgeois Schengen de Perl ass eng Secondaire-Ganzdagsschoul, déi vum Ministerium für Bildung, Kultur und Wissenschaft vum Saarland an dem lëtzebuergeschen Educatiounsministère zesummen entworf a bedriwwe gëtt.
D'Stärebild gouf fir d'éischt am Joer 1690 am Wierk Firmamentum Sobiescianum vum Johannes Hevelius agefouert an ass dem polneschem Kinnek Jan III. Sobieski duerbruecht ginn, deen am Joer 1683 bei der Schluecht um Kahlenbierg vun der Stad Wien vun den tierkesche Belagerer befreit gouf.
Am Radioberäich, bestëmmen dann erëm Gaswolleken d'Bild, allerdéngs souer mat neutralem Gas a Moleküllen, woubäi d'Stralung vun ënnerschiddlechen Emissiounslinnen och staark ënnerschiddlech verdeelt ass, an doduerch Réckschlëss op Temperatur an Dicht vum Gas erlaabt.
Den 29. Mee 2023 gouf d'Verlängerung Richtung Frankräich, déi sougenannt Liaison Micheville a Betrib geholl, déi, ënner Esch-Belval erduerch, déi Säit der franséischer Grenz als d'N52 virugeet, a geduecht ass, den Duerchgangsverkéier vun de Frontaliere méiglechst aus den Uertschaften Esch-Uelzecht, Villerupt an Däitsch-Oth erauszehalen.
D'Autobunn A4 gouf tëscht 1969 an 1976 a Betrib geholl: Fir d'éischt den Tronçon Féiz-Esch, 1972 dann d'Ëmfuerung vu Leideleng, 1974 d'Deelstéck Leideleng-Märel an zum Schluss d'Streck tëscht Leideleng a Steebrécken.
Global huet d'Identitéit virun allem dovun ofgehaangen, wéi sech den Eenzele beholl huet, wat seng reliéis, politesch a kulturell Praktike waren, a wéi e vun den anere Leit gesi gouf: Griich war een, wann ee vun de Griiche sou ugesi ginn ass. D'Judden, déi an Egypte gelieft hunn, a griichesch geschwat hunn, goufe mat den Hellenen an een Dëppe gehäit.
Griicheland, Makedonien a Klengasien goufe vun de militäresche Campagne vun den Diadoche markéiert, wärend sech den ëstlechen Deel vum Räich séier emanzipéiert huet, an zum griichesche Räich vu Baktrien ginn ass. Dëse Genereel war et egal, iwwer wéi eng Partie vum Räich si d'Soen haten, d'Haaptsaach war, si haten en Troun.
Den Demetrios Poliorketes, Jong vum Antigonos, huet zesumme mat sengem Papp iwwer de gréissten Deel vun Asien geherrscht, an nom Doud vu sengem Papp huet hie versicht, Makedonien anzehuelen, wat him provisoresch och gelongen ass. Schlussendlech huet hie sech awer misse geschloe ginn, an ass miserabel gestuerwen.
Sou war et och wichteg, bis op Makedonien, wou d'Monarchie eng al Institutioun war, fir sech Ideologien opzebauen, fir d'Dominatioun vu makedoneschen a griicheschen Dynastien iwwer Vëlker, déi näischt mat dëser Zivilisatioun ze dinn haten, ze rechtfertegen.
Am Alter vum 20 Joer war den Alexander de Groussen Kinnek vu Makedonien, zwee Joer drop Meeschter iwwer dat antikt Griichland, an huet a senger kuerzer Zäit um Troun — knapps 13 Joer vun 336 bis 323 v. Chr. — déi spektakulärsten a séiersten Eruewerung vun der Antiquitéit fäerdegbruecht.
E klengt Kinnekräich, wat sech mat verschiddene griichesche Poleis zesummegedo hat, huet dat gréisst Räich vun dëser Zäit an d'Knéie gezwongen, d'Perserräich vum Dareios III. Den achämenideschen Herrscher gouf bannent véier Joer an dräi Schluechte geschloen, um Granikos, zu Issos a Gaugamela.
De Begrëff "hellenistesch" gouf fir d'éischt Kéier vum däitschen Historiker Johann Gustav Droysen benotzt a koum duerch de linguisteschen a kulturelle Critère, der spektakulärer Erweiderung vun de Regiounen, wou griichesch geschwat ginn ass an domat duerch de Phenomeen vun der Expansioun vum Hellenismus.
D'chronologesch Grenze vum hellenisteschen Zäitalter si konventionell a politesch: si fänke mam Doud vum Alexander dem Groussen un, an halen op, wéi sech de leschte groussen hellenisteschen Herrscher, d'Kleopatra vun Egypten, d'Liewe geholl huet, an der réimescher Dominanz d'Plaz iwwerlooss huet.